Nošerjo dźěćacych dnjowych přebywanišćow pragmatisce rozrisuja
Budyšin (SN/MiR). Serbske šulske towarstwo je spěšnje na wukaz reagowało, zo maja w dźěćacych dnjowych přebywanišćach jeničce hišće dźěći zastarać, kotrychž starši skutkuja w powołanjach, kotrež su za system relewantne. Potrjecheni starši su wot dźěłodawarja přinjesli pisomne wobkrućenje, zo dyrbja na kóždy pad dale dźěłać. K za system relewantnym powołanjam słušeja mjez druhim medicinske powołanja a tajke, kotrež zaruča wěstotu w ludnosći. Tež w redakcijach skutkowacy sobudźěłaćerjo słušeja do tuteje kategorije.
Sakska je Kamjensku Boršć za zwjazkowy zapis imaterielneho kulturneho namrěwstwa nominowała. Město Kamjenc a Spěchowanske towarstwo Boršć stej požadanje zapodałoj, kónc lěta ma konferenca kulturnych ministrow krajow rozsudźić.Drježdźany/Kamjenc (SN/CoR). „Kamjenska Boršć je ze swojimi wjace hač 300 lětami stawiznow jedyn z najwjetšich šulskich a domizniskich swjedźenjow Sakskeje. Na wosebite wašnje steji za tradiciju a naroki. Runje w časach kaž nětčišeje koronakrizy sej wuwědomjamy, kajki wosebity wuznam žiwe tradicije našeho kulturneho herbstwa za našu regionalnu identitu maja. A nadźija je žiwa, zo móže so Boršć bórze zaso ze z kwětkami a chorhojemi pyšenym swjedźenskim ćahom přewjesć“, rozłožuje sakska kulturna ministerka Barbara Klepsch (CDU).
Prěni běh wotprajenyW gmejnje Lampertswalde njesmědźa so hač do 30. junija žane zjawne zarjadowanja přewjesć. Tuž je tež Dumperowy team Adelsdorf zazběhowe wubědźowanje lěta 2020 wotprajić dyrbjał. Tute měješe so 3. meje w Adelsdorfje přewjesć. Dalše planowane dumpersportowe wurisanja, kiž njejsu hišće wotprajene: 14. junija Bad Freienwalde, 9. awgusta Baćoń, 5. septembra Drjowk a wulke finale 27. septembra w Hórkach.Dalše dalekubłanje za ličakom
Poselstwo scyła wozjewjeć, mnohim wažne byłoW swójbnych skupinkach a z dosć wotstawkom su dźěći w Róžeńće swój kóždolětny čestny nadawk klepotanja wukonjeli.„Jutry bě lětsa wšitko hinak hač zwučene.“ To drje je tele dny najčasćišo wužiwana sada. A, zdobom je to tež facit najwjace wobydlerjow Hornjeje kaž tež Delnjeje Łužicy.Najćešo wšak bě mnohim, zo njemóžachu so swobodnje hibać. Ćežko zawěsće tež mnohim bě, zo dyrbjachu mnohe starodawne zwučenosće cyle jednorje spušćić, krizy krononawirusa dla. Najbolostnišo wšak bě mnohim, zo so mnohe cyrkwinske wobrjady k jutram wotměli njejsu, kaž zjawne kemše na swjatych dnjach a to w Hornjej, srjedźnej a Delnjej Łužicy. Nihdźe njemóžachu wěriwi po zwučenym wašnju zrowastanjenje Zbóžnika swjećić a dobre poselstwo wozjewjeć. Ani jutrowne spěwanje w Rownom ani jutrowne spěwanje we Wuježku njeje so tak wotměło, kaž je znajemy. Tež přez mjezy Łužicy znate křižerske procesiony so wotměli njejsu, štož mnohich křižerjow kaž tež hosći a domoródnych chětr ...
Francoski lětadłonošak „Charles de Gaulle“ steji w přistawje juhofrancoskeho Toulona pod karantenu, po tym zo bě so na nim sta matrozow a oficěrow z koronawirusom natyknyło. Wot cyłkownje 1 800 testowanych namórnikow na wójnskej łódźi bě 670 z wirusom natyknjenych. Nětko přepytuja, kak je tomu dóńć móhło. 20 wojakow je w chorowni. Foto: dpa/Nicolas Creach
Dźeń lěsa njewotmějaBudyšin. Za jutře, sobotu, 18. apryla, planowany dźeń Budyskeho měšćanskeho lěsa je wotprajeny. Přičina su wobmjezowanja koronapandemije dla. Hač dźeń lětsa scyła přewjedu, njeje koronawirusa dla tuchwilu hišće jasne.Wjesne rady chcedźa rěčećBudyšin. Zhromadne wuradźowanje wjesnych radow Sćijec, Słoneje Boršće a Małeho Wjelkowa planuja zamołwići za přichodnu wutoru, 21. apryla, w Budyšinje. Wot 16 hodź. chcedźa wjesni radźićeljo w Budyskej radnej žurli rěčeć.Zahrodnistwa přeprošejaKoćina. Zo by w lěću na zahrodźe wšitko rjenje kćěło, su dobre přihoty trěbne. Po radu a pomoc móžeće sej za to na dnju wotewrjeneho zahrodnistwa zahrodnikej wašeje dowěry dóńć: A to kaž dotal planowane wot 24. do 26. apryla. Mjez druhim chce wam tež Čórlichec zahrodnistwo w Koćinje najnowše poskitki pokazać. Stajnje wot 10 hodź. chcedźa was poradźować. Nimo słódnych zelow a krasnych kwětkow móžeće tam Čórlichec swójsku na róženjach praženu zelowu kołbasku woptać. ...
W Mučowje pola Wojerec saněruje hłubokotwarska firma tuchwilu zwjazkowu dróhu B 96. Wčera popołdnju su mjez wotbóčku do Kulowa a wjesnej kromu do směra na Wojerecy puć z prěnjej worštu asfalta pokryli. Dalša ma hišće slědować. Hórnikecy tuchwilu z Mučowa njedocpěješ. Foto: Gernot Menzel
Wothłós za swój dwórski wobchod Heike Löhnert w Cokowje pola Hodźija přewšo zwjesela. Wosebje samomlěta muka ze žita swójskeho ratarskeho zawoda je nade wšu měru požadana. Löhnertecy plahuja předewšěm stare družiny žita kaž stej to šampanska rožka a krupnik. Kupcy kupuja rady běłu krupnikowu muku, kotraž so za pječenje doma hodźi. Zo nětko wjace ludźi do dwórskeho wobchoda załoži, ma po měnjenju Heike Löhnert snano tež z tym činić, zo maja wjace chwile, dokelž sej regionalnje produkowane wudźěłki waža a zo chcedźa radšo tudyšich małoproducentow podpěrać hač po wšěm swěće agěrowace koncerny. Foto: Carmen Schumann
Axel ArltDlěje hač jedyn měsac zhonimy wšědnje aktualny staw z koronawirusom natyknjenych wobydlerjow. Tež w Budyskim wokrjesu ličby nowych padow minjene dny woteběraja. Zaměr, haćić wirus w swojim rozšěrjenju přez přewšo pomjeńšene mnóstwo kontaktow mjez ludźimi, zdawa so hłownje docpěć. Njejsmy pak we woběmaj hornjołužiskimaj wokrjesomaj hišće tak daloko, zo na jednym dnju žane zwěsćene nowe pady nimamy.Najebać to rěči tójšto za to, zo budźe sakske knježerstwo swoje předwčerawšim wječor wozjewjene naprawy k wolóženju krutych wuchadźenskich wobmjezowanjow dźensa tež schwalić. To je na jednej stronje prawje, na tamnej pak chowa so za tym wěste riziko. Je niske dosć dźeržeć, to maja – nětko z tróšku wjetšej swobodu – jeno sami rozsudźacy wobydlerjo w ruce. Smy minjene tydźenje wospjet wo tym słyšeli, zo dotalne postajenja w zwisku z koronakrizu w Zakładnym zakonju zakótwjene swobody ludźi wobmjezuja. To potrjechi bohosłužby runje tak kaž so swobodnje pohibować móc abo w towarstwach d ...
Pólske knježerstwo chcyło 30 milionow listowych podłožkow rozesłać daćWaršawa. W susodnej Pólskej dyrbja ludźo wot wčerawšeho škitnu masku před nosom a hubu nosyć – a to faktisce wšudźe: W zjawnosći, we wobchodach, w bankach, běrowach a tež w zawodach. Dokelž njemóže knježerstwo garantować, zo móže sej kóždy Polak tajku masku wobstarać, su ludźo namołwjeni, so „starać“ a sej tajki škit sami zhotowić. Štóž to njemóže, dyrbi znajmjeńša šawl abo rubiško před nosom a hubu měć.Zjawne žiwjenje w kraju je dale raznje wobmjezowane. Płaći kruty zakaz, dom wopušćić. Štóž so na přikład něhdźe na ławku sydnje, dyrbi z tym ličić, zo jeho policija wućěri a jemu pokutu napołoži.
pol_Latn pol_Latn szl_Latn slv_Latn szl_Latn ces_Latn szl_Latn szl_Latn szl_Latn szl_Latn szl_Latn